五言绝句 1。鹿柴 王维 空山不见人,但闻人语响。 返景入深林,复照青苔上。 2。 竹里馆 王维 独坐幽篁里,弹琴复长啸。 深林人不知,明月来相照。 3。 送别 王维 山中相送罢,日暮掩柴扉。 春草明年绿,王孙归不归 4。 相思 王维 红豆生南国,春来发几枝? 愿君多采撷,此物最相思 5。 《鹿柴》 作者:王维 空山不见人,但闻人语响。 返影入深林,复照青苔上。 6。 杂诗 王维 君自故乡来,应知故乡事。 来日绮窗前,寒梅著花未? 7。送崔九 裴迪 归山深浅去,须尽丘壑美。 莫学武陵人,暂游桃源里。 8。终南望馀雪 祖咏 终南阴岭秀,积雪浮云端。 林表明霁色,城中增暮寒。 9。 宿建德江 孟浩然 移舟泊烟渚,日暮客愁新。 野旷天低树,江清月近人。 10。 怨情 李白 美人卷珠帘,深坐蹙蛾眉。 但见泪痕湿,不知心恨谁? 11。 八阵图 杜甫 功盖三分国,名成八阵图。 江流石不转,遗恨失吞吴。 12。登鹳雀楼 王之涣 白日依山尽,黄河入海流。 欲穷千里目,更上一层楼。 13。 送灵澈 刘长卿 苍苍竹林寺,杳杳钟声晚。 荷笠带斜阳,青山独归远。 14。弹琴 刘长卿 泠泠七弦上,静听松风寒。 古调虽自爱,今人多不弹。 15。 送上人 刘长卿 孤云将野鹤,岂向人间住! 莫买沃洲山,时人已知处。 16。 秋夜寄邱员外 韦应物 怀君属秋夜,散步咏凉天。 空山松子落,幽人应未眠。 17。 听筝 李端 鸣筝金粟柱,素手玉房前。 欲得周郎顾,时时误拂弦。 18。 新嫁娘 王建 三日入厨下,洗手作羹汤。 未谙姑食性,先遣小姑尝。 19。玉台体 权德舆 昨夜裙带解,今朝〔虫喜〕子飞。 铅华不可弃,莫是藁砧归。 20。 江雪 柳宗元 千山鸟飞绝,万径人踪灭。 孤舟蓑笠翁,独钓寒江雪。 21。 行宫 元稹 寥落古行宫,宫花寂寞红。 白头宫女在,闲坐说玄宗。 22。 问刘十九 白居易 绿蚁新醅酒,红泥小火炉。 晚来天欲雪,能饮一杯无? 23。 何满子 张祜 故国三千里,深宫二十年。 一声何满子,双泪落君前。 24。登乐游原 李商隐 向晚意不适,驱车登古原。 夕阳无限好,只是近黄昏。 25。 寻隐者不遇 贾岛 松下问童子,言师采药去。 只在此山中,云深不知处。 26。渡汉江 李频 岭外音书绝,经冬复立春。 近乡情更怯,不敢问来人。 27。 春怨 金昌绪 打起黄莺儿,莫教枝上啼。 啼时惊妾梦,不得到辽西。 28。 哥舒歌 西鄙人 北斗七星高,哥舒夜带刀。 至今窥牧马,不敢过临洮。 李白的 29。 独坐敬亭山 众鸟高飞尽,孤云独去闲。相看两不厌,只有敬亭山。 30。玉阶怨 玉阶生白露,夜久侵罗袜。 却下水晶帘,玲珑望秋月。 31。 对雪献从兄虞城宰 昨夜梁园里。 弟寒兄不知。 庭前看玉树。 肠断忆连枝。 32。口号 (一作口号留别金陵诸公 ) 食出野田美。 酒临远水倾。 东流若未尽。 应见别离情。 33。别东林寺僧 东林送客处。 月出白猿啼。 笑别庐山远。 何烦过虎溪。 杜甫的 34。绝句 --[唐]杜甫 两个黄鹂鸣翠柳,一行白鹭上青天。 窗含西岭千秋雪,门泊东吴万里船。 35。八阵图 杜甫 功盖三分国,名成八阵图。 江流石不转,遗恨失吞吴。 36。 即事 百宝装腰带 真珠络臂鞲 笑时花近眼 舞罢锦缠头。